**7. razred: NARAVOSLOVJE** – ***pouk na daljavo***

Torek, 2. 6. 2020 Zaporedna ura: 24., 25../ 98., 99.

**TO NAJ BI BILI ŠE ZADNJI URI NARAVOSLOVJA NA DALJAVO....**

Da boš imel zapiske o dihalih v zvezku narejene pravilno, preveri pravilnost odgovorov, popravi in dopiši, kar je potrebno.

* Pregledovanje pravilnosti odgovorov:

1. Zakaj organizmi dihajo? Da izmenjujejo pline (kisik sprejmejo, ogljikov dioksid izločijo).//Če vprašanje ni napisano: Organizmi dihajo zato, da izmenjujejo pline (kisik sprejmejo, ogljikov dioksid izločijo).
2. Kakšno značilnost mora imeti dihalna površina, kjer poteka izmenjava plinov? Mora biti tanka in vlažna.
3. Kako izmenjujejo pline enocelični organizmi? Skozi celično membrano.
4. Od česa je odvisna zgradba dihal večjih živali? Od tega, v kakšnem okolju žival živi.
5. Vodne živali dihajo na dva načina. Kako? Nekatere nimajo dihal in pline izmenjujejo skozi celotno telesno površino, nekatere imajo škrge.
6. Škrge so dveh vrst. Kakšne? Zunanje in notranje.
7. S čim dihajo kopenski organizmi? Skozi kožo, z zračnicami ali vzdušnicami ali pljuči.
8. Kaj je značilno za kopenske živali, ki dihajo skozi kožo? Da so majhne, da živijo v vlažnih okoljih in da porabijo malo kisika, ker so počasne.
9. Opiši dihalni organ zračnice ali vzdušnice. To je dihalni organ  členonožcev(pajkovci, stonoge in žuželke). To je sistem cevk, ki se odpirajo na posameznih členih zadka. V notranjosti telesa so vse bolj razvejane in vse tanjše, tako da pride kisik do vseh celic.
10. Kateri vretenčarji imajo najbolj razvita pljuča? Plazilci in sesalci.

Poglej še rešitve iz DZ.

Nova snov: **Izločanje odvečnih snovi - IZLOČALA**

* S pomočjo spletnega učbenika odgovori na spodnja vprašanja o izločalih.

<https://eucbeniki.sio.si/nar7/2012/index2.html>

1. Kakšen je pomen izločal?
2. Kako izločajo enoceličarji?
3. Večina mnogoceličnih živali ima razvite posebne organe za izločanje. Kako imenujemo izločala pri žuželkah in pajkovcih?
4. Kam se izlivajo izločki iz teh cevk?
5. V katerem organu se kri prečisti pri vretenčarjih?
6. Poimenuj dele izločal pri človeku.
7. Kako imenujemo tekočino, ki se zbira v mehurju?
8. Kateri organizmi morajo z vodo v svojih izločkih varčevati – vodni ali kopenski? Zakaj?
9. Kako imenujemo izločala pri plazilcih, ptičih in nekaterih sesalcih (vrečarjih in stokovcih)?
10. Kaj je stok?

Pravilnost odgovorov preverimo jutri.

Preglej, če imaš vse, kar je bilo treba v tem času pouka na daljavo rešiti in napisati v DZ in v zvezku.

**.....NASLEDNJA URA NARAVOSLOVJA PA BO JUTRI ŽE POTEKALA PO STAREM, V ŠOLI. SE VESELIŠ?**